Hyd Internet 105 Views susheel kumar , wrestler
susheel kumar, wrestler
ఇండోర్‌: జాతీయ సీనియర్‌ రెజ్లింగ్‌ ఛాంపియన్‌షిప్‌ 74 కేజీల విభాగంలో బరిలో దిగిన సుశీల్ కుమార్ మూడు నిమిషాల్లోపే స్వర్ణం కైవసం చేసుకున్నాడు. మ్యాట్‌పై సుశీల్‌ ప్రత్యర్థులతో తలపడింది కేవలం 2 నిమిషాల 33 సెకన్లే. తొలి రెండు బౌట్లలో గెలిచి ముందంజ వేసిన సుశీల్‌.. క్వార్టర్‌, సెమీస్‌, చివరికి ఫైనల్లోనూ వాకోవర్‌లు లభించాయి. అంటే అతను కేవలం మూడు నిమిషాల్లోపే పసిడి పతకాన్ని సొంతం చేసుకున్నాడు. ఫైనల్లో అతను ప్రవీణ్‌ రాణాతో తలపడాల్సి ఉండగా.. అతను గాయం కారణం చెబుతూ తప్పుకున్నాడు. కానీ సుశీల్‌కు ఇలా మూడు వాకోవర్‌ ఇవ్వడంపై విమర్శలు రేగుతున్నాయి. మరోవైపు ఒలింపిక్‌ పతక విజేత సాక్షి మాలిక్‌, గీత ఫొగట్‌ స్వర్ణం గెలుచుకున్నారు. మహిళల 62 కేజీల విభాగం ఫైనల్లో సాక్షి., పూజ తోమర్‌ (హరియాణా)ను చిత్తు చేయగా, గీత (59 కేజీలు).. కవితను ఓడించి పసిడి నెగ్గింది. గీత భర్త పవన్‌ కుమార్‌ (86 కేజీలు) కూడా స్వర్ణం నెగ్గాడు.